
                   Nr.23/91/2008

A V I Z
asupra Proiectului de Lege pentru aprobarea Ordonanţei de urgenţă a Guvernului nr.25/2008 cu privire la rectificarea bugetului de stat pe anul 2008



În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a fost sesizată, pentru aviz care va fi transmis comisiilor pentru buget, finanţe şi bănci ale celor două Camere, cu Proiectul de Lege pentru aprobarea Ordonanţei de urgenţă a Guvernului nr.25/2008 cu privire la rectificarea bugetului de stat pe anul 2008, transmis cu adresa nr.P.L.x 152 din 17 martie 2008 şi înregistrat cu nr.23/91/2008.



Prin acest proiect de act normativ se propune diminuarea cheltuielilor bugetare la unii ordonatori principali de credite, precum şi diminuarea deficitului bugetului general consolidat de la 2,7% din produsul intern brut, la 2,3% din produsul intern brut estimat la această rectificare.



Consiliul Legislativ, cu adresa nr.255/05.03.2008, a avizat favorabil proiectul de ordonanţă de urgenţă.



Examinarea proiectului de lege a avut loc în şedinţa comisiei din data de 15 aprilie 2008.



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege în forma prezentată de iniţiator.



În raport cu obiectul şi conţinutul său, proiectul de lege face parte din categoria legilor organice.

